Den aalborgensiske viksomhed N'volve, der blandt andet står bag NT's mobilportal NT Live, er blevet solgt til det norske teleselskab Telenor.

More Mobile Relations bliver dannet som nyt skandinavisk selskab, der satser på mobile marketing. Nye arbejdspladser er på vej til Nordjylland. Markedet hedder mobile marketing, og det er stadig et forholdsvis nyt og uberørt marked. Men hos N'vovle er man sikker på, at det er fremtidens markedsføring. - Det er helt afgørende, at tjenesterne er brugerstyrede. Det vil sige, at man kun får de tjenester på sin mobil, som man selv har ønsket. Det kan eksempelvis være en sms-påmindelse om en undersøgelse på sygehuset eller hos tandlægen, siger Claus Holmen, der er administrerende direktør i N'volve. Claus Holmen regner med, at de vil få brug for 10 nye medarbejdere på kontoret i Aalborg i løbet af det næste år, og de åbner samtidig et kontor i København.